《陈长洲杨吴县访曲水园幼于携尊夜集以河阳花作县秋浦玉为人拈韵余得花字时二明府皆将入觐并以赠行》
明代·胡应麟

茆堂烧烛散林鸦，车骑联翩夕放衙。越峤移来闽海荔，吴天栽遍蜀城花。

朱弦和处双凌雪，玉舄翔时并带霞。翘首黄金天阙近，尽将离思入蒹葭。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。